OpenLLM-France/wikimedia huggingface dataset:
# Berenike II Egipt

Berenike II pe Berenike Kirene, ganet war-dro -267/-276, a oa ur briñsez egiptat.
Merc'h e oa da vMagas, roue Kirene ha da Apama II. Lakaat a reas lazhañ he fried kentañ, Demetrios Kallos, hantervreur da roue Makedonia Antigonos II Gonatas.
Addimeziñ a reas en -246 da bPtolemaios III$^e$ Evergetes (ar Madoberour) ha gantañ e renas entre -246 ha -222. Hi eo ar c'hentañ rouanez a reas moneiz hervez he foltred.
Troet e oa gant an doueez Bubastis a ziwalle ar merc'hed brazezed.

## Lennegezh

* Les Cheveux de Bérénice, romant gallek gant Denis Guedj.

## Gwelet ivez

* Blev Berenis, ur steredeg anvet war he lerc'h.

## Liamm diavaez

* (fr) Pennadoù db rouanezed eus Henegipt
# Berentzwiller

Berentzwiller zo ur gumun eus Elzas, e kanton Altkirch, en arondisamant Altkirch, hag en departamant Haut-Rhin.
# Beretta M1934

Ar Beretta Modello 1934 zo ur bistolenn damaotomatek un-ober produet gant an embregerezh italian Beretta adalek 1934.

## Mont en-dro

Mont a ra an M1934 en-dro gant sistem ar blowback : a-raok an tenn kentañ eo ret sachañ war ar riklerez a-raok leuskel anezhi da zistreiñ hec'h-unan evit kambriñ ur munision. Goude an tenn e vez lakaet an douilhez er-maez a-drugarez da c'hazoù an darzhadenn. Pa zistro ar riklerez en he flas e vez adkambret ur munision.
Ur gudenn surentez a oa gant an M1934 : ma kroge e gi en un dra bennak ha ma veze distannet goude e c'halle tennañ an arm e-unan, abalamour d'ar surentez da vezañ mestr war an draen ha n'eo ket ar c'hi. Daoust da se e oa brudet ar bistolenn evit bezañ solut ha savet-mat.
Ur stumm all, an M1935, a oa heñvel, nemet e oa kambret e 7,65 mm Browning.

## Stampilhoù

Peurliesañ e kaver ar meneg P. BERETTA - Cal. 9 corto - Mod. 1934 - Gardone V.T. ouzh kostez kleiz ar riklerez. Ar bloavezh a gaver e-kichen, pe e bloavezhioù an deiziadur gregorian (sifroù arabek), pe e bloavezhioù an deiziadur faskour lakaet e plas gant Benito Mussolini (sifroù roman). Lizherennoù all a gaver war ar re bourvezet d'an arme ha nerzhioù-surentez italian :
* R.E. : Regia Esercito, arme-zouar
* R.A. : Regia Aeronautica, pe A.M. : Aeronautica Militare, arme-aer
* R.M. : Regia Marina, arme-vor
* P.S. : Publica Sicurezza, polis

## Implij

Dibabet e voe evel arm-dorn standart an arme hag ar polis italian adalek 1934. Kemeret e voe he flas er bloavezhioù 1950 gant ar Beretta M1951 en arme, hag implijet e voe c'hoazh gant ar Carabinieri er bloavezhioù 1970 betek ma voe dilezet evit ar Beretta 92 adalek ar bloavezhioù 1980.
Implijet e voe gant ar frankisted da vare brezel Spagn, hag arme Etiopia en Eil Brezel-bed ivez. Kalzik a ofiserien alaman a reas gant M1934 da vare ar brezel, daoust ma ne oa kevrat ebet etre ar Wehrmacht ha Beretta evit o fourvezañ. An armoù a veze prenet war-eeun peurliesañ gant an ofiserien pe sezizet da vare emgannoù a-enep partizaned italian.
Servijoù surentez er bed a-bezh o deus implijet an M1934 betek ar bloavezhioù 1990 a-wechoù, evel polis hag arme Gres, polis Libia hag arme Yougoslavia.
Ur bistolenn Beretta M1934 a voe implijet da zrouklazhañ Gandhi d'an 30 a viz Genver 1948 e New Delhi.

## Daveennoù

* 1 2 (fr) McNAB Chris, Armes à feu Encyclopédie Visuelle, L'Imprévu, 2022, p. 86
* 1 2 (fr) MALHERBE Michel, Les pistolets Beretta, Pardès, 1991
# Beretta 951

Ar Beretta Modello 951 pe Beretta M1951 (hec'h anv ofisiel e arme Italia) zo ur bistolenn damaotomatek italian produet adalek 1951 gant an embregerezh Beretta.

## Orin ha mont en-dro

Goude an Eil Brezel-bed e felle d'an arme italian kaout ur bistolenn damaotomatek nevez kambret e 9 × 19 mm Parabellum, a oa dija kartouchenn standart an armoù-dorn e kalz broioù eus Aozadur ar Feur-emglev Norzh-Atlantel. Karget e voe Beretta da sevel un arm-dorn nevez. Ganet e voe an M1950, met ne voe ket dalc'het : mont a rae en-dro gant ar memes sistem distro gazoù evel hini an M1934, ha re wan e oa ar sistem-se evit anduriñ galloud ar munisionoù 9 mm Parabellum.
Dibabet e voe neuze ober gant ur sistem argil berr ha n'eo ket gant an distro gazoù. Choazet e voe implijout ur gulasenn vlodet, gant ar memes sistem morailh-gulasenn hag hini ar Walther P38. Brasoc'h e oa an M1951 evit pistolennoù kent ar merk, M1915 hag M1934 en o zouez. Ne voe ket anvet Modello 1951 gant Beretta peogwir e tibabas ar merk reiñ tri sifr diwezhañ o bloavezh-krouiñ d'o armoù nevez adalek 1948.
Servijout a reas an 951 da ziazez evit ar Beretta 92, pistolenn vrudetañ ar merk, er bloavezhioù 1970.

## Adstummoù

* M1951-A : stumm aotomatek savet diwar c'houlenn ar servijoù sekred italian, dezhañ un eil dornell evit aesaat kontroliñ an arm pa denner a-dennadegoù hag ur c'harger uheloc'h e endalc'had (10 kartouchenn e-lec'h 8).
* M951/57 : stumm hiroc'h e ganol (150 mm) ha dezhañ ur c'houch hag un driv reoliek, savet diwar c'houlenn ar c'horonal egipsian Berhama.
* M952 : stumm e 7,65 mm Parabellum diorroet evit ar siviled, a oa difennet dezhe ober gant an 9 mm Parabellum en Italia d'ar poent-se.

## Implijerien

* Egipt : stummoù M1951 (arme), M1951/57 (arme, evit pleustriñ)
* Israel : stumm M1951 Brigadier (Tsahal)
* Italia : M1951 (arme), M1951-A (servijoù kuzh ha servijoù 'zo eus ar polis)

## Daveennoù

* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p. 92
* 1 2 3 (fr) MALHERBE Michel, Les pistolets Beretta, Pardès, 1991, pp. 58-69
# Biarritz

Biarritz :
| Villa Eugénie. ||
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Biarritz (pennlec'h) |
| Kod kumun | 64122 |
| Kod post | 64200 |
| Maer Amzer gefridi | Michel Veunac 2014-2020 |
| Etrekumuniezh | Kumuniezh tolpad-kêrioù Bro-Euskadi |
| Lec'hienn web | http://www.biarritz.fr |
| Poblañsouriezh ||
| Poblañs | 25 885 ann. (2020) |
| Stankter | 2 220 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 85 m |
| Gorread | 11,66 km² |
| kemmañ |
Biarritz pe Miarritze (Biàrritz en okitaneg; Biarritz e galleg hag ent-ofisiel) zo ur gumun eus Lapurdi, war aod Iparralde Euskal Herria. 25 903 a dud a oa o vevañ enni e 2011.

## Liammoù diavaez

a vo kavet e Wikimedia Commons.
* Lec'hienn ofisiel ar gumun
* ↑ Roadennoù ofisiel e lec'hienn an EBSSA
# Bibbiano

Bibbiano zo ur gumun en Italia, e proviñs Reggio Emilia ha rannvro Emilia-Romagna.
# Bibbiena

Bibbiena zo ur gumun italian e proviñs Arezzo e Toskana.
# Bianzone

Bianzone zo ur gumun italian, e proviñs Sondrio ha rannvro Lombardia.
# Biassono

Biassono zo ur gumun eus Italia, e proviñs Monza e Brianza e Lombardia.
# Biatas nigropectus

Biatas nigropectus :
| Biatas nigropectus, luc'hskeudennet e Brazil. Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Genad : | Biatas |
| Anv skiantel ||
| Biatas Cabanis & Heine, 1860 ||
| Anv skiantel ||
| Biatas nigropectus (Lafresnaye, 1850) ||
| D'ar vevoniezh e tenn ar pennad-mañ. ||
Biatas nigropectus a zo ur spesad golvaneged eus ar c'herentiad Thamnophilidae.
Anvet e voe Anabates nigro-pectus (kentanv) da gentañ-penn (e 1850) gant an evnoniour gall Frédéric de Lafresnaye (1783-1861). Ar spesad nemetañ er genad Biatas an hini eo.

## Boued

N'ouzer ket kalz tra war an danvez nemet e vev diwar amprevaned a bep seurt hag artropoded all (kevnid peurgetket).

## Annez

Brosezat eo ar spesad e takadoù 'zo eus Suamerika : reter Paraguay, biz Arc'hantina ha gevred Brazil, ma plij kalz ar bambouzegoù dezhañ.

## Liammoù diavaez

* (en) Biatas nigropectus war al lec'hienn BirdLife International.
* (en) Biatas nigropectus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Biatas nigropectus el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Biatas nigropectus.
a vo kavet e Wikimedia Commons.
# Bianzano

Bianzano zo ur gumun eus Italia, e proviñs Bergamo, e rannvro Lombardia.
# Bianzè

Bianzè zo ur gumun en Italia, e proviñs Vercelli, e rannvro Piemonte.
# Białystok

Białystok (LFE:) a zo ur gêr eus Polonia, e biz ar vro, stok ouzh an harzoù gant
Belarus ha Lituania, war-dro 300 000 a dud enni o chom.

## Tud vrudet

* Ludwik Lejzer Zamenhof (1859–1917), saver an esperanteg
* Izabella Scorupco (g. e 1970), aktourez.
a vo kavet e Wikimedia Commons.
# Ceatharlach

Ceatharlach (Carlow e saozneg) zo ur gêr eus Iwerzhon, er c'hreisteiz, e kontelezh Ceatharlach. Emañ war-hed 80 km bennak er mervent d'ar gêr-benn, Dulenn, war lez ar stêr An Bhearu (Barrow).
Un iliz-veur zo e kêr hag e-kichen emañ Kastell Ceatharlach, a voe savet en XIII$^{vet}$ kantved gant William Marshal, mab-kaer "Strongbow" (Richard Fitz Gilbert de Clare, eil kont Penfro), unan eus an noblañsoù norman a aloubas Iwerzhon.
# Cebolla

Cebolla zo ur gumun e Spagn, e proviñs Toledo.
# Cebu

Cebu (Sugbo e cebuano, Cebú e spagnoleg) zo un enezenn hag ur broviñs eus Filipinez, en enezeg Visayas, etre Negros ha Leyte.
Un enezenn hir eo Cebu, p’en em astenn war-hed 200 kilometr eus an norzh d’ar su ha war-hed un daou-ugent kilometr bennak eus ar c’hornôg d’ar reter, d’ar muiañ. En he c’hreiz ez eus menezioù a dizh 1 108 metr e menez Cabalasan. Trovanel eo an hinad. En-dro dezhi ez eus e-leizh a enezennoùigoù, evel Mactan, Bantayan, Daanbantayan... Kêr Cebu eo ar gêr-benn, hag unan eus porzhioù bras Filipinez eo, gant tost da 700 000 a annezidi.
Emañ Cebu etre inizi Negros er c’hornôg ha Leyte er reter. Un aerborzh etrebroadel zo en enezenn, e-kichen kêr Cebu.
Ergerzhet e voe ar vro gant ar Portugalad Fernão de Magalhães e 1521. War enezenn Mactan, e-kichen Cebu, e voe lazhet Magalhães d’ar 27 a viz Ebrel er bloavezh-se.
En enez Cebu e komzer unan eus yezhoù pouezusañ Filipinez, ar sinugboanon (cebuano). Komzet e vez ar yezh-se ivez bremañ e lodennoù zo eus Mindanao, e reter enez Negros, e kornôg hag e su enez Leyte, e Bohol hag e Samar.
Katoliged eo an darn vrasañ eus annezidi Cebu, met bez’ ez eus ivez muzulmiz, deuet eus Mindanao.

## Liammoù diavaez

* Lec’hienn ofisiel gouarnamant proviñs Cebu
a vo kavet e Wikimedia Commons.
# Ceccano

Ceccano a zo ur gumun en Italia, e Lazio, e proviñs Frosinone.
# Ceará-Mirim

Ceará-Mirim zo ur gumun e stad Rio Grande do Norte e Brazil. Hervez niveradeg 2012 ez eus 73 370 a dud o chom enni hag en em astenn a ra war 740 km2. Emañ war-hed 28 km diouzh kêr-benn ar stad, Natal.
# Ceblepyris

Ceblepyris :
| Ceblepyris cinereus. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Campephagidae |
| Anv skiantel ||
| Ceblepyris Cuvier, 1816 ||
| D'ar vevoniezh e tenn ar pennad-mañ. ||
Ceblepyris a zo ur genad e rummatadur an evned, krouet e 1816 gant ar skiantour gall Jean Léopold Nicolas Frédéric Cuvier (1769-1832).

## Spesadoù hag an isspesadoù anezhe

Pemp spesad golvaneged a ya d'ober ar genad :
* Ceblepyris caesius
** C. c. caesius ha purus,
* Ceblepyris cinereus
** C. c. cinereus ha pallidus,
* Ceblepyris cucullatus
** C. c. cucullatus ha moheliensis,
* Ceblepyris graueri,
* Ceblepyris pectoralis.
O c'havout a reer en Afrika, c'hwec'h (6) isspesad dezhe en holl.

## Rummatadur

Renket e veze an holl spesadoù — caesia, cinerea, cucullata, graueri ha pectoralis — er genad Coracina kent.

## Notennoù ha daveennoù

* ↑ (en) Roadennoù IOC World Bird List diwar-benn Campephagidae/Ceblepyris (lennet e-barzh d'ar 17 a viz Gouere 2018).
# Cebrecos

Cebrecos zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 56 (2023).
# Cebreros

Cebreros zo ur gumun e Spagn, e Proviñs Ávila, e kumuniezh emren Kastilha ha León.
# Ceará

Ceará zo unan eus stadoù Brazil. E reter ar vro emañ, sko ouzh ar Meurvor Atlantel, er rannvro Nordeste. Fortaleza eo ar gêr-benn.

## Da welet er vro

* Canoa Quebrada, un draezhenn en Aracati
* Traezhenn Jericoacoara

## Gwelet ivez

* Listenn kumunioù Ceará

## Liammoù diavaez

* (pt) Lec'hienn ofisiel
* (en) Info Fortaleza
* Touristerezh e Ceará
* Fortaleza Touristerezh
# Cas-gwent

Cas-gwent (Chepstow e saozneg) zo ur gêr eus Kembre, e Sir Fynwy, war ribl ar stêr Gwy.
Emañ Cas-gwent tost da harzoù Sir Fynwy ha kontelezh Gloucestershire, e Bro-Saoz ; 26 km emañ diouzh Casnewydd ha war-dro 3 c'hilometr diouzh kember ar stêr Gwy hag an Havren.
Ur c'hastell zo e kêr, unan eus kestell koshañ Kembre. Eus 1072 eo an iliz-parrez.
Poblet e oa Cas-gwent gant 10 821 a dud hervez niveradeg 2001.
# Cas-wis

Cas-wis (Wiston e saozneg) zo ur gêriadenn hag ur gumuniezh eus Kembre, e Sir Benfro. Emañ e-kreiz ar gontelezh, er reter da gêr Hwlffordd.
Aspadennoù eus ur voudenn-gastell zo er gêriadenn. Savet e voe a-raok 1130, gant unan eus ar Flamanked a zeuas d'en em ziazezañ e kontelezh Penfro hag a aloubas un darn vras eus kantrev Daugleddau. Distrujet e voe ar c'hastell gant Llywelyn Fawr e 1220, met adsavet e voe goude-se. Aspadennoù eus amzer ar Romaned zo e-kichen ar gêriadenn ivez, un hent roman hag ur c'hreñvlec'h.
Ouzhpenn kêriadenn Cas-wis ez eus kêriadennoù all er gumuniezh evel Clarbeston ha Walton East. E 2011 e oa 1 097 a dud o chom er gumuniezh ha 231 anezho a oa kembraegerien (21,7%).

## Notennoù

* ↑ Ystadegau Allweddol ar gyfer Cymru, Swyddfa Ystadegau Gwladol, 2012
# Caryl Lewis

Ur romantourez kembraek eo Caryl Lewis. Ganet eo d'ar 7 a viz Gouhere 1978, ha savet en Aberaeron a-raok mont da 12 vloaz da chom da vereuri an tiegezh da d-Tihewyd.
Skoliet e voe en Aberaeron, kent mont da studierez da Durham (Bro-Saoz) ha da Aberystwyth.
Mont a reas da labourat gant Canolfan Ysgrifennu Creadigol Cymru Tŷ Newydd ("Kreizenn Skrivagnerion Kembre") hag ivez evit Yr Academi Gymreig ("Akademiezh ar C'hembraeg"), betek ma tibabas en en gouestlañ d'ar vicher sevel-levrioù da vat.
Embannet e oa bet he romant kentañ, evit lennerion/ezed yaouank, Dal hi! e 2003 ha bloaz war-lerc'h e 2004 e teuas er-maez Iawn boi? diwar-benn tud yaouank da geñver o c'haezouregezh, bet gounezet gantañ Gwobr Tir na n-Og 2004. E miz Du 2004 e voe embannet Martha Jac a Sianco gant Y Lolfa diwar-benn daou vreur hag ur c'hoar war ar maez e Ceredigion.

# Oberennoù
## Evit tud vras

* Martha Jac a Sianco, Miz Du 2004, (Y Lolfa)
* Gant Nigel Wells Walesland/Gwaliadir (Trosiadau/Translations), Miz Meurzh 2006, (Gwasg Gomer, ISBN-10: 1843236680)
* Y Rhwyd (Stori Sydyn), Miz C'hwevrer 2007 (Y Lolfa, ISBN-10: 0862439426)
* Y Gemydd, Miz Meurzh 2007, (Y Lolfa)
* Martha, Jac & Shanco troidigezh saoznek Martha Jac a Sianco, Miz Gwengolo 2007, (Y Lolfa)

## Evit bugale

* Dal Hi!, Miz Mezheven 2003, (Y Lolfa, ISBN-10: 0862436621)
* Iawn Boi?;-) (Cyfres Pen Dafad), Miz Here 2003, (Y Lolfa, ISBN 0862436990)
* Llyfrau Lloerig: Tric y Pic a Mics, Miz Ebrel 2004, (Gwasg Gwynedd, ISBN-10: 0860742040)
* Cyfres y Teulu Boncyrs: Bili Boncyrs a'r Pants Hud, Miz Du 2004, (Y Lolfa, ISBN-10: 0862437644)
* Cyfres y Teulu Boncyrs: Bili Boncyrs a'r Cynllun Hedfan, Miz Du 2004, (Y Lolfa, ISBN-10: 0862437652)
* Drws Arall i'r Coed, gant Gwyneth Glyn Evans, Eurgain Haf Evans, Dyfrig Jones ha Manon Wyn), Miz C'hwevrer 2005, (Sgript Cymru, ISBN-10: 0954371054)
* Sgwbidŵ Aur (Cyfres Pen Dafad), Miz Eost 2005, (Y Lolfa, ISBN-10: 0862437873)
* Cyfres y Teulu Boncyrs: Bili Boncyrs: Seren y Rodeo, Miz Du 2005, (Y Lolfa, ISBN-10: 0862437784)
* Arkies (Dramâu'r Drain), Miz Genver 2006, (Y Lolfa, ISBN-10: 086243839X)
* Yr Ysbryd (Dramâu'r Drain), Miz Genver 2006, (Y Lolfa, ISBN-10: 0862438381)
* Ffit-Ffat yr Hwyaden (Cyfres Gwreichion), Miz Meurzh 2006, (Gwasg Gomer, ISBN-10: 1843235870)
* Bôrd (Cyfres Lleisiau), Miz Meurzh 2006, (Canolfan Astudiaethau Addysg, ISBN 1845210387)
* * Ffêc Tan, Rissole a Tships (Cyfres Whap!), Miz Meurzh 2006 (Gwasg Gomer, ISBN-10: 1843236869)
* Cyfres y Teulu Boncyrs: Bili Boncyrs a'r Gêm Bêl-droed, Miz Mezheven 2006, (Y Lolfa, ISBN-10: 0862439191)
* Cyfres y Teulu Boncyrs: Bili Boncyrs a'r Planedau, Miz Meurzh 2007, (Y Lolfa, ISBN-10: 0862437792)
* Cyfres y Teulu Boncyrs: Bili Boncyrs ar y Fferm, Miz Ebrel 2007, (Y Lolfa, ISBN-10: 0824395522)
* Bôrd Eto (Cyfres Lleisiau), Miz Mae 2007, (Y Lolfa, ISBN 9781845211745)
* Jackie Jones (Cyfres Stori Sydyn), Miz C'hwevrer 2008 (Y Lolfa, ISBN-10: 1847710409)

## E brezhoneg

* Mat an traoù ?;-), Miz Mezheven 2007 (Embannadurioù Al Lanv, ISBN : 978-2-916745-03-9), troidigezh Iawn Boi?;-) gant Padrig an Habask

## Liamm diavaez

* Pajenn ginnig Caryl Lewis gant Cyngor Llyfrau Cymreig (Kengor Levrioù Kembre)
# Cas-mael

Cas-mael, skrivet ivez Cas' Mael a-wechoù (Puncheston e saozneg) zo ur gêriadenn hag ur gumuniezh eus Kembre, e hanternoz Sir Benfro. Emañ er gevred da gêr Abergwaun. Ar barzh Waldo Williams a voe mestr-skol er gêriadenn e-pad ur pennad hag enni e skrivas e varzhoneg Ar Weun Cas' Mael.
Ouzhpenn kêriadenn Cas-mael ez eus kêriadennoù all er gumuniezh : Casnewydd-bach, Castellhenri, Cas-fuwch. E 2011 e oa 568 a dud o chom e kumuniezh Cas-mael ha 287 anezho a oa kembraegerien (52,2%).

## Tud brudet

* Evan Rees (Dyfed), barzh
* Bartholomew Roberts (Barti Ddu), morlaer

## Notennoù

* ↑ Enwau Lleoedd, Canolfan Bedwyr
* ↑ Ystadegau Allweddol ar gyfer Cymru Swyddfa Ystadegau Gwladol, 2012
# Caryothraustes

Caryothraustes :
| Caryothraustes poliogaster. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cardinalidae |
| Anv skiantel ||
| Caryothraustess Reichenbach, 1850 ||
| D'ar vevoniezh e tenn ar pennad-mañ. ||
Caryothraustes a zo ur genad e rummatadur an evned, krouet e 1850 gant ar skiantour alaman Ludwig Reichenbach (1793-1879).

## Spesadoù hag an isspesadoù anezhe

Daou spesad golvaneged a ya d'ober ar genad :
* Caryothraustes canadensis
** C. c. brasiliensis, canadensis, frontalis ha simulans,
* Caryothraustes poliogaster
** C. p. poliogaster ha scapularis.
O c'havout a reer e Kreiz ha Suamerika, c'hwec'h (6) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Cardinalidae/Caryothraustes (lennet e-barzh d'an 22 a viz Ebrel 2018).
a vo kavet e Wikimedia Commons.
# Cas-lai

Cas-lai (Hayscastle e saozneg) zo ur gêriadenn, ur barrez hag ur gumuniezh e hanternoz Sir Benfro, e Kembre. Emañ er reter da gêr Tyddewi hag er gwalarn da Hwlffordd.
Dismantroù ur voudenn-castell eus an XII$^{vet}$ kantved zo. Eus an {{XIIvet kantved ivez eo iliz an Itron Varia ; adkempennet e voe e 1861 hag e 1927-28.
E 2011 e oa poblet Cas-lai gant 465 a dud, ha 167 anezho (37%) a oa kembraegerien.

## Daveoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics).
# Caryomys

Caryomys :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Caryomys |
| D'ar vevoniezh e tenn ar pennad-mañ. ||
Caryomys zo ur genad e rummatadur ar bronneged, ennañ krignerien a vev e reter Azia.

## Spesadoù

* Caryomys eva
* Caryomys inez
# Carzano

Carzano zo ur gumun en Italia, e proviñs Trento ha rannvro emren Trentino-Alto Adige.
# Cas-blaidd

Cas-blaidd, pe Casblaidd (Wolf's Castle pe Wolfscastle e saozneg) zo ur gêriadenn hag ur gumuniezh e-kreiz Sir Benfro, e Kembre. Emañ hanter-hent etre Abergwaun ha Hwlffordd, el lec'h m'en em daol an Afon Anghof er stêr Cleddau Ddu. Div lodenn zo d'ar gêriadenn : Cas-blaidd e-unan ha Penybont en tu all d'ar stêr.
Dismantroù ur voudenn-gastell eus mare an Normaned a c'haller gwelet c'hoazh. "Castell y Blaidd" ("kastell ar bleiz") e oa anv ar c'hastell-douar-se ha roet en deus e anv d'ar gêriadenn.
Hervez ar richenn ez eo eno e oa bet lazhet ar bleiz diwezhañ e Kembre, met kement-se ne seblant bezañ nemet ur vojenn, roet evit displegañ an anv-lec'h.
E 2011 e oa poblet Cas-blaidd gant 642 a dud, ha 187 anezho (30,2%) a oa kembraegerien.

## Daveoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics).
# Carwyn Jones

Carwyn Jones zo ur politikour kembreat ha kentañ ministr Kembre eo abaoe miz Kerzu 2009.
Ganet e voe d'an 21 a viz Meurzh 1967 en Abertawe. Goude studioù e skol-veur Aberystwyth en deus labouret evel breutaer. Kembraeger eo. Ezel eo eus Bodadeg Vroadel Kembre abaoe 1999, dilennet e pastell-vro Pen-y-bont ar Ogwr. D'ar 1añ a viz Kerzu 2009 e oa bet dilennet e penn Strollad al Labour e Kembre, e-lec'h Rhodri Morgan en doa roet e zilez, ha d'an 9 a viz Kerzu e oa deuet da vezañ Kentañ ministr Kembre, an trede den er post-se abaoe 1999.
# Casteggio

Casteggio (Cästegiu e lombardeg) zo ur gumun eus proviñs Pavia e rannvro Lombardia.
# Castejón de Alarba

Castejón de Alarba zo ur gumun eus Spagn e Proviñs Zaragoza, en Aragon.
# Castejón

Castejón zo un anv-lec'h spagnolek hag anv meur a lec'h.

## Kastilha-La Mancha

* Castejón, e proviñs Cuenca,
* Castejón de Henares, e proviñs Guadalajara,

## Aragon
   ## Proviñs Huesca

   * Castejón de Monegros, kumun e komark Monegros.
   * Castejón de Sos, kumun e komark Ribagorza.
   * Castejón del Puente, kumun e komark Somontano de Barbastro.
   * Castejón de Arbaniés, kêriadenn e kumun Siétamo, en komark Hoya de Huesca.
   * Castejón de Sobrarbe, kêriadenn e kumun Aínsa.

   ## Proviñs Teruel

   * Castejón de Tornos

   ## Proviñs Zaragoza

   * Castejón de Alarba
   * Castejón de las Armas
   * Castejón de Valdejasa

## Pennad kar

* Castrejón.
# Castejón (Cuenca)

Castejón zo ur gumun e Spagn e proviñs Cuenca.
# Castegnato

Castegnato zo ur gumun en Italia, e proviñs Brescia e Lombardia.
# Castegnero

Castegnero a zo ur gumun eus Italia, e Proviñs Vicenza, e rannvro Veneto.
# Castejón de Henares

Castejón de Henares zo ur gumun e proviñs Guadalajara, e Kastilha-La Mancha.
# Castejón de Monegros

Castejón de Monegros zo ur gumun e proviñs Huesca, en Aragon.
# Bruichladdich

Bruichladdich zo ur gêriadenn en Enez Ìle e Bro-Skos.

## Douaroniezh

E ledenez Na Roinn Ileach emañ ( The Rinns of Islay, e saozneg), war lez kornôk Loch Indaal, tre dirak Am Bogha Mòr (Bowmore e saozneg), a zo dirazi war al lez reter.

## Wiski

Brudet eo ar strilherezh wiski e-touez anaoudeien an died-se.
Unan eus seizh strilherezh an enez eo, hag an hini dizalc'h nemeti.

### Strilherezh

Serret e oa bet e 1994, prenet neuze gant Murray McDavid e miz Kerzu 2000 hag addigoret. Jim McEwan, bet o labourat e strilherezh Bowmore a zo bet lakaet da rener.

## Skeudennoù

* Octomore Masterclass

## Liammoù diavaez

* Lec'had ofisiel Bruichladdich
* Mat da c'houzout pa gaver mat died an ti
* Lec'had amofisiel Bruichladdich
# Bruille-lez-Marchiennes

Kumunioù Bro-C'hall :
| Anv | Bruille-lez-Marchiennes |
| Skoed | |
| Lec'hiadur Bruille-lez-Marchiennes en Arondisamant Douai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Douai |
| Etrekumuniezh | Communauté de communes Cœur d'Ostrevent |
| Kanton | Marchiennes |
| Kod INSEE | 59113 |
| Kod-post | 59490 |
| Maer | Jean-Jacques Candelier (Strollad Komunour Gall) |
| Amzer-gefridi | 2008-2014 |
| Gorread | 4,33 km² |
| Led | 50° 21' 34" Norzh |
| Hed | 03° 14' 41" Reter |
| Uhelder kreiz | 28 m |
| Uhelder bihanañ | 20 m |
| Uhelder brasañ | 34 m |
| Poblañs hep kontoù doubl | 1 316 (2007) |
| Stankter | 304 a./km² |
| Lec'hienn ar gumun | |
Bruille-lez-Marchiennes a zo ur gumun eus departamant Norzh e Bro-C'hall.
* An ti-kêr hag an iliz katolik

## Monumantoù ha traoù heverk

* Monumant ar re varv
* Iliz katolik Sant Samzun, 1577-1886

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2014 | Jean-Jacques Candelier | Strollad Komunour Gall | Kannad an Norzh, Kuzulier Kanton Marchiennes (1985-2008) |
| N'eo ket anavezet c'hoazh an holl fedoù. |||||

## Dave ha notennoù

* ↑ Cassini hag EBSSA